b'\n_START_ARTICLE_\nUgniagesi\xc5\xb3 gelb\xc4\x97toj\xc5\xb3 mokykla\n_START_SECTION_\nIstorija\n_START_PARAGRAPH_\n1924 m. Kaune surengti pirmieji 2 savai\xc4\x8di\xc5\xb3 ugniagesi\xc5\xb3 kursai. Buvo d\xc4\x97stomi \xc5\xa1ie dalykai: ugniagesi\xc5\xb3 taktika, gaisrininkijos istorija, ugniagesi\xc5\xb3 technika, ugniagesi\xc5\xb3 teis\xc4\x97 ir tvarka, pirmoji medicinos pagalba, rikiuot\xc4\x97 ir gimnastika, kursas apie ugniagesi\xc5\xb3 arklius, buvo vedami praktiniai u\xc5\xbesi\xc4\x97mimai. Iki 1935 m. kursai buvo skirti komand\xc5\xb3 vadovams. Nuo 1935 m. prad\xc4\x97ta rengti 5 dien\xc5\xb3 kursus, skirtus ne tik vadovams. _NEWLINE_Nuo 1940 m. prie\xc5\xa1gaisrin\xc4\x97 apsauga buvo perorganizuota, ugniagesybos kurs\xc4\x85 tur\xc4\x97jo baigti pramon\xc4\x97s, prekybos \xc4\xafmoni\xc5\xb3, kit\xc5\xb3 \xc4\xafstaig\xc5\xb3 prie\xc5\xa1gaisrin\xc4\x97s apsaugos vadovai. _NEWLINE_1973 m. buvo \xc4\xafkurtas Prie\xc5\xa1gaisrin\xc4\x97s apsaugos valdybos prie VRM mokymo punktas. Iki 1982 m. Mokymo punktas naudojosi patalpomis Prie\xc5\xa1gaisrin\xc4\x97s apsaugos valdybos patalpose, \xc5\xa0vitrigailos g. 18, po to persik\xc4\x97l\xc4\x97 \xc4\xaf nauj\xc4\x85 pastat\xc4\x85 Karolini\xc5\xa1k\xc4\x97se, Viesulo g. (\xc5\xa1iuo metu R. Jankausko g. 2/28). _NEWLINE_1990 m. Mokymo punktas buvo reorganizuotas, ugniagesiams priskyrus gelb\xc4\x97jimo darb\xc5\xb3 atlikimo funkcijas. 1998 m. Mokymo punktas tapo Ugniagesi\xc5\xb3 rengimo centru, \xc4\xafregistruotu \xc5\xa0vietimo ir mokslo ministerijoje kaip \xc5\xa1vietimo \xc4\xafstaiga._NEWLINE_2003 m. Ugniagesi\xc5\xb3 rengimo centras pertvarkytas \xc4\xaf Ugniagesi\xc5\xb3 gelb\xc4\x97toj\xc5\xb3 mokykl\xc4\x85._NEWLINE_2014 m. Val\xc4\x8di\xc5\xabnuose atidarytas specialaus fizinio ir profesinio parengimo kompleksas su baseinu narams mokyti.\n_START_SECTION_\nMokymo programos\n_START_PARAGRAPH_\nMokykla vykdo mokym\xc4\x85 pagal 30 formaliojo profesinio mokymo program\xc5\xb3, 6 t\xc4\x99stinio neformaliojo mokymo programas, 17 valstybin\xc4\x97s prie\xc5\xa1gaisrin\xc4\x97s gelb\xc4\x97jimo tarnybos kvalifikacijos tobulinimo programas ir 19 suaugusi\xc5\xb3j\xc5\xb3 neformaliojo \xc5\xa1vietimo mokymo programas. _NEWLINE_Ugniagesi\xc5\xb3 gelb\xc4\x97toj\xc5\xb3 profesiniam mokymui skiriamos 38 savait\xc4\x97s.'